Miko Jaakkola

Pasi Miko Juhana Jaakkola (s. 29. maaliskuuta 1969 Orimattila) on suomalainen teatteriohjaaja. Tällä hetkellä Jaakkola toimii Tampereen Työväen Teatterin taiteellisena johtajana. Aiemmin hän on toiminut johtajana Teatteri TakomossaYlioppilaslehti, Kajaanin kaupunginteatterissa vuosina 2009–2015 sekä Kotkan kaupunginteatterissa vuosina 2017–2024Miko Jaakkola on Kotkan kaupunginteatterin uusi johtaja. Viitattu 15.11.2017. Jaakkola on toiminut myös Tampereen teatterikesän taiteellisen johtoryhmän jäsenenä.Milja Sarkola ja Miko Jaakkola Teatterikesän taiteelliseen johtoon. Yle uutiset 6.8.2015. Viitattu 15.11.2017

 Työura 
Jaakkola valmistui teatteritaiteen maisteriksi Teatterikorkeakoulusta ohjaajantyön laitokselta vuonna 2000. 

Jaakkola on ohjannut lähes 60 teosta eri teattereille ja Yleisradiolle. Osan hän on itse käsikirjoittanut ja osaan suunnitellut myös videot. Lisäksi hän on tehnyt lukuisia trailereita ja videosuunnitteluita moniin teatteriproduktioihin. Jaakkola on työskennellyt sekä vapaissa ryhmissä että laitosteattereissa. Hän on tehnyt ohjauksia muun muassa Oulun kaupunginteatteriin, Kajaanin kaupunginteatteriin, Kotkan kaupunginteatteriin, Kuopion kaupunginteatteriin,Ronja Ryövärintytär. Kuopion kaupunginteatteri Jyväskylän kaupunginteatteriin, Kansallisteatteriin, Teatteri Takomoon ja useille vapaille ryhmille. Jaakkola kuului Kallion Teatterin ja sen jatkajaksi perustetun Todellisuuden tutkimuskeskuksen perustajajäseniin.Muistokirjoitus: Kallion teatteri (Internet Archive, haettu 21.2.2018)

Kajaanissa Jaakkola on ohjannut näytelmät Spoonface (2009) ja Amadeus (2014) sekä kantaesitykset Parhaissakin perheissä (2010, käsikirjoitus Anna Krogerus)Kajaanin teatteri , Kajaanin Seminaari (2011, käsikirjoitus Sami Keski-Vähälä), Punahilkka (2012), Sofian maailma (2013)Filosofia herää eloon Sofian maailmassa.Kainuun Sanomat  sekä Rikos ja rangaistus (2015). (Tilaajille) Kotkan kaupunginteatteriin hän on ohjannut muun muassa näytelmät Neljäntienristeys (2016)Kolmen sukupolven draama ensi-iltaan Kotkan kaupunginteatterissa (Internet Archive, haettu 21.2.2018), Puhdistus (2017), Junnu -sydämeni tänne jää (2018), M/S Estonia - Alinan selviytymistarina (2019), Buster Keaton - elämä ja teot (2020), Kotkan Ruusu (2021), Viimeinen vuosi (2022), Myrsky (2022) sekä Toksinen Kabaree (2023) . Lisäksi hän on muun muassa ohjannut Kuopion kaupunginteatteriin Astrid Lindgrenin Ronja, ryövärintyttären (2018) ja Jyväskylän kaupunginteatteriin Peter Høegin Susanin vaikutuksen (2021). 

Jaakkola on saanut näyttämötaiteen valtionpalkinnon vuonna 2002 yhdessä Todellisuuden tutkimuskeskuksen kanssa sekä taiteilija-apurahan kahdesti vuosille 2003–2006.Todellisuuden tut­ki­mus­kes­kuk­sel­le näyt­tä­mö­tai­teen val­tion­pal­kin­to. Kaleva 24.10.2002. Viitattu 15.11.2017 Vuoden 2011 maaliskuussa hänelle myönnettiin Teatteriohjaajaliiton Vuoden ohjaaja Thalia-palkinto.Vuoden 2011 Thalia-gaalassa palkitut ja raadin perustelut Vuonna 2013 Jaakkola sai yhdessä Kajaanin kaupunginteatterin ohjaajan Hanna Kirjavaisen kanssa Teatterikorkeakoulun Vuoden 2013 alumni -tunnustuksen.Onnea TeaKin vuoden 2013 alumneille Hanna Kirjavaiselle ja Miko Jaakkolalle! Uniarts viitattu 21.2.2018 (päivitetty linkki) Vuoden 2017 Thalia-juhlassa Jaakkolalle myönnettiin Videosäde-kunniamaininta halusta laajentaa ohjauksissaan näyttämökerrontaa videon avulla.

Lähteet

Luokka:Suomalaiset teatteriohjaajat
Luokka:Suomalaiset teatterinjohtajat
Luokka:Kajaanin kaupunginteatterin johtajat
Luokka:Vuonna 1969 syntyneet
Luokka:Elävät henkilöt